open-index/open-wikipedia-markdown huggingface dataset:
Supersampling

**Supersampling** (בתרגום חופשי לעברית: סופר-דגימות) או **supersampling anti-aliasing** היא שיטת spatial anti-aliasing כלומר שיטה להפחתת aliasing (קצוות מעוותים או מפוקסלים) מתמונה המרונדרת למשחק מחשב או לכל תוכנת מחשב שיוצרת תמונות. aliasing נוצר מפני שלעומת העולם האמיתי שמורכב מקימורים מתמשכים המחשב מייצג תמונה על ידיי הרבה ריבועים קטנים כלומר פיקסלים ולכן אם נרצה לצייר קו הוא יראה מפוקסל (אלא אם כן הוא מאונך או מאוזן לגמרי). המטרה של Supersampling הא הפחתת הaliasing דבר זה נעשה על ידיי רינדור התמונה ברזולוציה גבוהה יותר מהרזולוציה הרצויה ולאחר מכן מעבר על כל פיקסל ויצירת פיקסל חדש מממוצע הצבעים מרחבי הפיקסל ולא רק מאמצע הפיקסל כמו שעושים בדרך כלל.

## מוטיבציה
Aliasing היא תופעה בתמונות דו־ממדיות שבה נראים קצוות כמפוקסלים או מעוותים. Supersampling באה על מנת לפתור בעיה זאת בצורה חישובית זולה יחסית.

## שיטה
Supersampling יקרה יחסית חישובית מכיוון שהיא דורשת יותר זיכרון מהמעבד הגרפי ורוחב פס לצורך רינדור התמונה ברזולוציה גדולה יותר וחישוב הממוצעים. דרך לפתרון הבעיה היא Supersampling אדפטיבי שבו עושים את הSupersampling רק על קצוות עצמים דרך נוספת היא לקיחת מעט דגימות ואם הן כולן אינן באותו הצבע בערך אזי יילקחו עוד דגימות שיטה זאת חוסכת בכוח עיבוד מכיוון שהרבה פעמים אין צורך בלקיחת מספר מלא של דגימות.

### תבניות Supersampling
ישנן מספר שיטות לדגימת הפיקסל לכל אחת איזון שונה בין ביצועים לתוצאות

File:Supersampling_-_Uniform.svg|אלגוריתם רשת עם חלוקה שווה
File:Supersampling_-_Checker.svg|אלגוריתם רשת מסובבת עם צפיפות כפולה
File:Supersampling_-_Random.svg|אלגוריתם אקראי
File:Supersampling_-_Jittering.svg|Jitter algorithm
File:Supersampling_-_Poisson_Disc.svg|דיסק פואיסון
File:Supersampling_-_QMC.svg|Quasi-Monte Carlo method algorithm
File:Supersampling_-_N-Rooks.svg|N-Rooks
File:Supersampling_-_RGSS.svg|RGSS
File:Supersampling_-_Quincunx.svg|High-resolution antialiasing (HRAA), Quincunx
File:Supersampling_-_Flipquad.svg|Flipquad
File:Supersampling_-_Fliptri.svg|Fliptri


### רשת
האלגוריתם הפשוט ביותר, מחלקים את הפיקסל לרשת ואז לוקחים דגימה ממרכז כל תא ברשת. שיטה זו זולה וקלה למימוש אך עדיין יכול להיווצר aliasing אם לא נעשה שימוש ברזולוציה מספיק גבוהה.

### אקראי
ידוע גם כstochastic sampling (דגימה הסתברותית). האלגוריתם האקראי יכול להימנע מהבעיות של אלגוריתם הרשת בגלל חוסר התבנית הקבועה איך יכול להיקלע לבעיות אחרות כגון צפיפות כל הדגימות באזור אחד או חוסר כל הדגימות באזור אחר.

### דיסק פואיסון (Poisson disk)
שדרוג של האלגוריתם האקראי כאן נלקחות דגימות אקראיות ואז נבדק אם הם מרוכזות מידיי אם כן ידגום מחדש עד שהדגימות יהיו מפוזרות שווה. אלגוריתם זה מביא לתוצאות טובות אך יקר מאוד חישובית ולכן לא נעשה בו שימוש ברינדור זמן אמת.

### jitter
שלוב של אלגוריתם הרשת והאקראי, מחלקים את הפיקסל לרשת ואז בכל תא לוקחים דגימה ממקום אקראי ולא ממרכז התא כמו באלגוריתם הרשת. aliasing עדיין יכול להתרחש אך במידה פחותה.

### רשת מסובבת
הדגימות נלקחות בצורה של רשת 2×2 שנמתחה בכ{\sqrt{5}\over2 } ועברה סיבוב של 26.6° על מנת שלא ליצור התאמה עם הקווים המאונכים והמאזנים של התמונה.

## הערות שוליים

קטגוריה:גרפיקה ממוחשבת
הורידוס (טריצרטופס)

**הורידוס** הוא השם שניתן למאובן NMV P256878 הכולל שלד כמעט שלם של טריצרטופס שנתגלה במונטנה, ארצות הברית ונמצא היום במחקר ותצוגה במוזיאון מלבורן במלבורן, אוסטרליה.

## גילוי
ב-2014 התגלה באדמה פרטית במונטנה שלד כמעט שלם של טריצרטופס, הנחשב לאחד השלדים השלמים ביותר מתקופת הדינוזאורים שנמצאו. המאובן כונה "הורידוס" (Horridus) על שם המין *Triceratops horridus*. למאובן - שהוא 85% שלם - יש יותר מ-266 עצמות, גולגולתו שלמה ב-98% ומשקלה כ-261 ק"ג, והוא כולל את כל חוליות עמוד השדרה. משקלו הכללי יותר מטונה (בחיים הוא שקל הרבה יותר), גובהו 2–2.5 מטרים ואורכו כמעט 7 מטרים.

## תצוגה ומחקר
ב-2021 נרכש המאובן על ידי מוזיאון ויקטוריה במלבורן, אוסטרליה והוא נמצא בתצוגה החל ממרץ 2022. המוזיאון הוציא ספרון מאויר בן כ-100 עמודים שנכתב על ידי ד"ר אריך פיצג'רלד, אוצר האוספים הפלאונטולוגיים של המוזיאון, ומסכם את הידוע על הטריצרטופס עם דגש על המאובן הנ"ל.

## לקריאה נוספת
* 

## קישורים חיצוניים

* 
** Home of Horridus במוזיאון מלבורן
** All about Horridus במוזיאון מלבורן
* Extremely Enigmatic Melbourne Museum Secures World Leading Triceratops Fossil, באתר The Age
* Horridus is here! Meet the World's Most Complete Triceratops at Melbourne Museum, באתר SciMex
* 
* 

## הערות שוליים

קטגוריה:טריצרטופס
קטגוריה:מאובנים מפורסמים
Mixes

***Mixes*** הוא אלבום הרמיקס החמישי של הזמרת והפזמונאית האוסטרלית קיילי מינוג. הוא יצא לאור ב-3 באוגוסט 1998 על ידי חברות התקליטים דיקונסטרקשן רקורדס ומאשרום רקורדס. האלבום מכיל רמיקסים לרצועות מתוך אלבום האולפן השישי שלה, *[[Impossible Princess]]* (1997). מינוג לא הייתה שותפה בהפקה שלו.

העטיפה שלו צולמה על ידי הצלם הבריטי סיימון אמט ועוצבה על ידי פארו דיזיין, ששניהם היו אחראים על העטיפה של *[[Impossible Remixes]]* (1998).

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי רמיקס של קיילי מינוג
קטגוריה:אלבומי רמיקס באנגלית
סופיה הובליץ

**סופיה הובליץ** (באנגלית: **Sofia Hublitz**; נולדה ב-1 ביוני 2000) היא שחקנית אמריקאית, הידועה בעיקר בזכות תפקידה בתור שרלוט בירד בדרמת הפשע של נטפליקס, "אוזרק" בשנים 2017–2022.

## ביוגרפיה
הובליץ נולד בריצ'מונד, וירג'יניה ב-1 ביוני 2000. אמהּ עובדת בתעשיית הבידור כמנהלת אמנותית. המשפחה עברה לברוקלין, ניו יורק כשהייתה בת שבע.

## קריירה
כשהייתה בת 12, הובליץ הופיעה לראשונה בטלוויזיה כמתמודדת בתוכנית המציאות מאסטר שף ג'וניור בשנת 2013. באחד הפרקים, היא בכתה בגלל טעות שעשתה במהלך אחת המשימות, כשגורדון רמזי מנחם אותה ומסייע לה לבצע מחדש את המשימה. בשנה שלאחר מכן, היא זכתה בתפקיד המשחק הראשון שלה בתור דניאל הופמן בשני פרקים בסדרת הטלוויזיה של לואי סי. קיי. לואי, וסילביה הצעירה בפרק של סדרת הרשת של לואי סי. קיי. "הוראס ופיט" ב-2016. 

משנת 2017 עד 2022, הופיעה בסדרת הדרמה הפשע של נטפליקס, "אוזרק", בה גילמה את שרלוט בירד, בתם של ג'ייסון בייטמן ולורה ליני.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:משתתפים בתוכניות מציאות אמריקאיות
קטגוריה:אמריקאיות שנולדו ב-2000
אנסימבה מוקאנו

**רוברט אנסימבה מוקאנו** (בצרפתית: **Robert Nsimba Mukanu**; נולד ב-8 באוגוסט 1985) הוא כדורגלן עבר גבונזי ששיחק בעמדת הקשר.

## קריירה
מוקאנו התחיל את הקריירה שלו בקבוצת הכדורגל ויטה קלאב המקומית. ב-30 בינואר 2008 חתם בעירוני קריית שמונה מליגת העל. מוקאנו שיחק רק בשלושת המשחקים האחרונים של הקבוצה בליגה. בקיץ  הצטרף למכבי עירוני קריית אתא מהליגה הלאומית, בה שיחק חצי עונה.

בינואר  חזר לרפובליקה הדמוקרטית של קונגו וחתם במוטמה פמבה. בקיץ  הצטרף למיסילה הגבונזית. בהמשך, שיחק גם במונאנה וליברוויל 105. בשנת  פרש מכדורגל.

ב-28 ביולי 2013 מוקאנו ערך את הופעתו היחידה בנבחרת גבון בהפסד 0–1 ל.

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: כדורגלנים
קטגוריה:כדורגלנים גבונזים
קטגוריה:הרפובליקה הדמוקרטית של קונגו: קשרי כדורגל
קטגוריה:קשרי כדורגל גבונזים
קטגוריה:קינשאסה: כדורגלנים
קטגוריה:כדורגלני ויטה קלאב
קטגוריה:כדורגלני עירוני קריית שמונה
קטגוריה:כדורגלני מכבי עירוני קריית אתא
קטגוריה:כדורגלני נבחרת גבון
קטגוריה:כדורגלנים זרים בישראל
קטגוריה:ספורטאים מהרפובליקה הדמוקרטית של קונגו בישראל
קטגוריה:ספורטאים גבונזים בישראל
קטגוריה:אישים מהרפובליקה הדמוקרטית של קונגו שנולדו ב-1985
קטגוריה:גבונזים שנולדו ב-1985
A Place Called Slaughter Race

"**A Place Called Slaughter Race**" הוא שיר של השחקנית יהודייה-אמריקאית, שרה סילברמן, והשחקנית הישראלית, גל גדות. השיר נכתב על ידי פיל ג'ונסטון וטום מאקדגל, והופק על ידי אלן מנקן. השיר הופיע בסרט ראלף שובר את האינטרנט.

נכון לאפריל 2022, השיר הושמע למעלה מ-72 מיליון פעמים ביוטיוב, ולמעלה מ-7 מיליון פעמים בספוטיפיי.

## סצנה בסרט
ונלופי, שדובבה על ידי שרה סילברמן, משתעממת מהמשחק "Sugar Rush" ומרגישה לא מסופקת. באינטרנט היא פוגשת את נסיכות דיסני (כולל אנה ואלזה מ"לשבור את הקרח"), שמציעות לה לשיר שיר "I Want" משלה כדי להבין מה היא באמת רוצה. ונלופי מגלה שהיא רוצה להשתתף במרוצי המכוניות של דמותה של גל גדות, שנקראת שאנק, במשחק שמדמה את "Grand Theft Auto" בשם "Slaughter Race".

השיר נכתב כהומאז' לשירי "I Want" הקלאסיים של דיסני, כמו "Part of Your World", וגם הולחן על ידי אלן מנקן, שכתב את שני השירים.

## דירוגים ברשימות

## היסטוריית יציאות לאור

## גרסת ג'וליה מייקלס

גרסה של הזמרת-יוצרת האמריקאית, ג'וליה מייקלס. השיר, שיצא בשם "In This Place", נכתב על ידי פיל ג'ונסטון וטום מאקדגל, והופק על ידי אלן מנקן. השיר הופיע בסרט ראלף שובר את האינטרנט.

נכון לאפריל 2022, השיר הושמע למעלה מ-34 מיליון פעמים בספוטיפיי.

### וידאו קליפ
נכון לאפריל 2022, הווידאו קליפ של גרסה זו, בבימויה של איה טנימורה, נצפה למעלה מ-598 אלף פעמים.

### היסטוריית יציאות לאור

## קישורים חיצוניים

## הערות שוליים

קטגוריה:שירי דיסני
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שהופקו על ידי אלן מנקן
קטגוריה:בלדות פופ
קטגוריה:סינגלים בהוצאת וולט דיסני רקורדס
Cry Me a River (שיר של ארתור המילטון)

"**Cry Me a River**" הוא שיר לפידים אמריקאי פופולרי, שנכתב על ידי , שפורסם לראשונה ב-1953 והתפרסם ב-1955 עם הגרסה של **[[ג'ולי לונדון]].**

## מקור והקלטה מוקדמת
ארתור המילטון אמר מאוחר יותר על השיר: "מעולם לא שמעתי את הביטוי. פשוט אהבתי את שילוב המילים... במקום 'אכול את הלב שלך' או 'אני אסתדר איתך', זה נשמע כמו טוב, תשובה חכמה למישהו שפגע ברגשותיך או שבר לך את הלב." הוא היה מודאג בתחילה שהמאזינים ישמעו התייחסות לחצי האי קרים, במקום "..בכה לי...", אבל אמר שלשבת ולנגן את המנגינה ולהמציא מילים הפכו את זה ללא בעיה".

בלדת ג'אז בלוזי, "Cry Me a River" נכתבה במקור עבור אלה פיצג'רלד שתשיר בסרט של שנות ה-20, Pete Kelly's Blues (יצא ב-1955). לפי המילטון, הוא וג'ולי לונדון היו חברים לכיתה בתיכון, והיא יצרה איתו קשר בשם בעלה, ג'ק ווב, שהיה במאי הסרט וחיפש שירים חדשים לפסקול שלו. לאחר שהשיר ירד מהסרט, פיצג'רלד פרסמה לראשונה את הגרסה שלה ב-Clap Hands, Here Comes Charlie! בשנת 1961. השיר הוצע גם לפגי קינג, אך ראש מחלקה של קולומביה רקורדס, מיץ' מילר, התנגד למילה "plebeian" (פשוט עם) במילים.

השחרור הראשון של השיר היה על ידי השחקנית והזמרת ג'ולי לונדון ב-ליברטי רקורדס ב-1955. ג'ולי לונדון נקראה להקליט את השיר על ידי בובי טרופ, איתו היא תתחתן מאוחר יותר לאחר גירושיה מבעלה ג'ק ווב. ביצוע של השיר של לונדון בסרט "*[[The Girl Can't Help It]]*" משנת 1956, עזר להפוך אותו לרב מכר (הגיע למקום 9 בארצות הברית ולמקום 22 במצעד הסינגלים הבריטי). זה הפך לתקליט זהב, ובשנת 2016 הוא הוכנס על ידי ספריית הקונגרס ברישום הלאומי להקלטות.

גרסה נוספת לשיר בוצעה על ידי הזמרת ברברה סטרייסנד במסגרת האלבום Live at the Bon Soir שהכיל את ההקלטה החיה הראשונה של ברברה סטרייסנד במועדון ה-Bon Soir משנת 1962.

## הקלטות בולטות
האתר Secondhand Songs, מפרט 484 גרסאות מוקלטות של השיר (נכון למרץ 2020). גרסאות שנכנסו למצעדים כוללות:
* מארי נייט (1969) מספר 35 ב-Billboard R&B.
* ג'ו קוקר (גרסה חיה) (1970) מספר 11 בבילבורד.
* מרי וילסון (1983) מספר 27 במצעד הסינגלים הבריטי.
* דניז ולץ' (1995) מספר 23 במצעד הסינגלים הבריטי.
* ריק אסטלי (2005) מספר 26 במצעד האלבומים הבריטי עבור אלבום האולפן השישי שלו Portrait.
* מייקל בובלה (2009) מספר 34 במצעד הסינגלים הבריטי.

#### גרסאות משמעותיות נוספות הן
* ברברה סטרייסנד באלבום הבכורה שלה, The Barbra Streisand Album (1963)
* דיאנה קרול ב-*The Look of Love* (2001)
* ריטה קולידג' ב*And So Is Love* (2005)

## קישורים חיצוניים

## הערות שוליים

קטגוריה:שירים באנגלית
קטגוריה:שירים על כאב לב
קטגוריה:שירים על נהרות
קטגוריה:שירי לפידים
קטגוריה:בלדות פופ
קטגוריה:שירים על בכי
רצח הלל יפה אריאל

**רצח הלל יפה אריאל** הוא פיגוע טרור פלסטיני, שאירע בקריית ארבע ב־30 ביוני 2016 בו מחבל רצח בדקירות סכין את הנערה בת ה-13 הלל יפה אריאל בעת שישנה בחדרה. לאחר מכן נפצע קשה לוחם כיתת הכוננות של היישוב מירי של לוחם נוסף שהרג את המחבל.

## הפיגוע
בבוקר 30 ביוני 2016 מוחמד טראיירה בן ה-17, מחבל מהעיירה בני נעים, עבר את הגדר המקיפה את קריית ארבע, הגיע לבית משפחת אריאל בגבעת חרסינה, המרוחק 150 מטר מהגדר, נכנס לחדרה של הלל יפה, דקר אותה ופצע אותה אנושות. היא נפטרה מפצעיה תוך זמן קצר. שני אנשי כיתת הכוננות של היישוב הגיעו למקום, ראו את הלל הפצועה ואת המחבל. במקום התנהל קרב יריות, במהלכו אחד מחברי כיתת הכוננות איבד את עינו מירי של הלוחם השני, שגם הרג את המחבל.

הלל יפה אריאל הובאה לקבורה באותו יום בבית העלמין היהודי העתיק בחברון.

## בעקבות הפיגוע
שני אחיו ואחותו של המחבל מוחמד טראיירה נעצרו לחקירה, בחשד שידעו על כוונתו של המחבל. מפקד פיקוד המרכז הוציא צו הריסה למבנה בן שלוש קומות שבו התגורר המחבל, ובעקבות זאת עתרה משפחת המחבל לבג"ץ לביטול הצו. בג"ץ קיבל חלקית את העתירה, ואישר להרוס את הקומה השנייה במבנה, שהיא קומת המגורים. הוא קבע שאם אי אפשר להרוס את הקומה השנייה בלי להרוס את המבנה כולו, ניתן יהיה לאטום את הקומה השנייה.

הלל יפה הייתה אזרחית ארצות הברית. בעקבות הרצח איימה ארצות הברית לנכות את הסכומים ששולמו למחבלים מהכספים שהיא מעניקה לרשות.

### הנצחה
כאות הנצחה הוחלט להחליף את שמו של שער המוגרבים - שער המשמש יהודים לכניסה להר הבית בשם "שער הלל".

אביה של הלל, עמיחי אריאל, הקים את יקב "אריאל ביהודה" שהוציא יין בשם "הלל", להנצחת ביתו. בשנת 2022 זכה היין במדליית כסף בתחרות של דקנטר בה מתחרים 18,500 יינות מכל העולם.

## קישורים חיצוניים
* 
* 
* 

## הערות שוליים

אריאל, הלל יפה
אריאל, הלל יפה
אריאל, הלל יפה
אריאל, הלל יפה
אריאל, הלל יפה
אריאל, הלל יפה
קטגוריה:פשעים של קטינים
Julie is Her Name

**Julie Is Her Name** הוא אלבום האולפן הראשון של ג'ולי לונדון, שיצא לאור על ידי ליברטי רקורדס בדצמבר, 1955, תחת מספרי הקטלוג LRP-3006, בצורה מונואלית.

לאחר מכן הוא עבר עיבוד מחדש להפקת אלבום סטריאופוני, והגרסה הסטריאופונית יצא לאור ב-25 במאי 1960 כמספר קטלוגי LST-7037. באלבום הופיעו בארני קסל בגיטרה וריי ליתרווד בבס.

השיר הראשון, "Cry Me a River", שיצא לאור כסינגל והיה להצלחת המצעד הגדולה ביותר של לונדון.

האלבום יצא לאור מחדש בשילוב עם האלבום Julie Is Her Name, Volume II משנת 1958 בפורמט דיסק, על ידי EMI בשנת 1992.

הוצאה מחודשת נוספת כדיסק הופקה על ידי Hallmark Music, בשילוב עם האלבום *[[Lonely Girl]] משנת 1956.*

## רשימת שירים

## קישורים חיצוניים

## הערות שוליים

קטגוריה:אלבומי חברת ליברטי רקורדס
קטגוריה:אלבומי בכורה מ-1955
מקש AltGr

[ממוזער|המקש במקלדת [מחשב נייד של לנובו]]
**AltGr** (קיצור של Alternate Graphic) הוא מקש משתנה (modifier) במקלדות מחשב, הנמצא בדרך כלל בצד ימין של מקש הרווח.

## מטרת המקש
המקש משמש להזנת "תו שלישי" או "רביעי" המשויך למקש מסוים, כגון סימני מטבע, סימני פיסוק, תווים מודגשים או אותיות עם ניקוד. לדוגמה, במקלדת ארצות הברית הבינלאומית, השילוב AltGr+e יפיק את התו © (תו שלישי), ואילו Ctrl+Alt+e יפיק את ¢ (תו רביעי).

## מיקום ותחליפים
* ברוב המקלדות האירופאיות קיים מקש ייעודי בצד ימין של מקש הרווח.
* במקלדות אמריקאיות רגילות אין סימון על מקש זה, אך ניתן להשתמש במקש Alt הימני כתחליף ל־AltGr.
* במערכות Windows ניתן גם להשתמש בשילוב המקשים Ctrl+Alt.

## היסטוריה
המונח AltGr נטבע על ידי חברת IBM, כקיצור ל־"Alternate Graphic", והופיע כמנגנון להזנת תווים נוספים מהמקשים. בעבר שימשו מקשים דומים לצורכי שרטוט גרפי במערכות DOS, אך עם הזמן נוצר צורך במקש ייעודי נפרד, מאחר ש־Alt כבר שימש לקיצורי מערכת.

## שימוש לפי מערכת הפעלה
* ב־**Windows**: מאפשר הזנת תווים מורחבים כגון €, ™, ©, ® על ידי שימוש ב־AltGr או בשילוב Ctrl+Alt.
* ב־**מערכות UNIX/X11**: ידוע גם כ־*ISO_Level3_Shift*, ונפוץ לשימוש עם "dead keys" או שילובים דיאקריטיים במערכות לינוקס ו־BSD.

## דוגמאות שימוש
### עברית בישראל
במקלדת עברית תחת Windows או Linux, ניתן באמצעות AltGr להקליד ניקוד, תווי מטבע כגון ₪ ו־€, וכן סמלים כגון RLM (סימן כיווניות מימין לשמאל).

### שפות אירופיות אחרות
* בגרמנית: מאפשר הקלדה של ¤, €, [, ], {, }, \ ועוד.
* באיטלקית, ספרדית, דנית, פולנית ועוד: AltGr משמש להזנת אותיות עם סימני דיאקריטיים, כגון €, ŋ, ł, ß, ç ואחרים.

## קיצורי דרך נפוצים

## השוואה ל-Alt ו-Ctrl

## קישורים חיצוניים

קטגוריה:מקשים
ירגזי הכף

**ירגזי הכף** (שם מדעי: *Melaniparus afer*) הוא מין ציפור שיר קטנה ממשפחת הירגזיים.

## מאפיינים
ירגזי הכף הוא עוף קטן, שאורכו 15 ס"מ. ראשו, זנבו וחזהו שחורים, ולחייו לבנות. הגחון אפרפר בהיר וחצוי על ידי פס שחור ארוך העובר מהחזה עד לזנב. הכנפיים אפרפרות כהות. ירגזי הכף דומה לירגזי האפרורי, אבל פחות צהבהב, בכנפיו אין שוליים לבנים, וזנבו קצר יותר. השיר נשמע כ-"פייט-צ'ו-צ'ו, טודי-טודי-טודי".

ירגזי הכף נצפה לרוב בקבוצות קטנות של 2–6 פרטים. עונת הקינון היא בחודשי אוגוסט עד מרץ. הירגזי מקנן בחללים טבעיים ומעשי ידי אדם. הטלת הביצים מתחילה באוגוסט-אוקטובר עם תיעוד בודד ממאי 1968. הקן הוא גביע של עשבים יבשים, שיער, צמר נוצות וחומרים דומים. הנקבה מטילה 3–4 ביצים לבנות ומנוקדות באדום בגודל 19.2×14.6 מ"מ. ודוגרת עליהן 14 יום. לא ידוע על נדידה, אבל ישנה ירידה בכמות התצפיות באמצע הקיץ, אז משוער כי מתבצע חילוף הנוצות. ירגזי הכף מחפש מזון בשיחים ובעצים וניזון מחרקים. במעופו הגלי הירגזי מחליף בין טפיחות כנף קצרות ומהירות בטיפוס מעלה ואז קיפול הכנפיים בצלילה.

## תפוצה ובית גידול
[ממוזער|שמאל|ירגזי הכף ב[שמורת הטבע נאמאקווה, דרום אפריקה.]]
ירגזי הכף מצוי בדרום אפריקה, דרום נמיביה ולסוטו, בסוואנות וחורש ים-תיכוני, שדות וביצות וצוקים סלעיים. הוא מצוי בכף התקווה הטובה, ומכאן שמו. בקארו הוא מצוי בעיקר בצמחייה שיחית ובאזורים סלעיים. לאורך החוף הוא מתרחק מהסלעים וחי בצמחיות סטראנדפלד ורנוסטרפלד, ובכפרים. בלסוטו הוא מצוי בעיקר באזורים סלעיים עם צמחייה עבה וצפופה, אבל גם בערבות עשב סלעיות. טווח התפוצה של מין זה גדול (כ–795,000 קמ"ר), ולכן הוא אינו מתקרב לסף סכנת הכחדה לפי קריטריון גודל הטווח. לא כימתו את גודל האוכלוסייה, אך מעריכים כי המין לא מתקרב לסף סכנת ההכחדה על פי קריטריון גודל האוכלוסייה. מגמת האוכלוסייה יציבה, ועל כן אין ירידה מהירה דיה כדי להתקרב לסף סכנת הכחדה לפי קריטריון מגמת האוכלוסייה. על כן, ירגזי הכף מסווג כמין ללא חשש.

## טקסונומיה
ירגזי הכף תואר לראשונה על ידי יוהאן פרידריך גמלין בשנת 1789. הסוג מלאניפרוס תואר על ידי שארל לוסיאן בונפרטה בשנת 1850. עם זאת, שנים רבות נחשב הסוג לחלק מהסוג ירגזי. מחקר משנת 2013 הראה שהמינים האפריקאיים בסוג ירגזי יוצרים קלייד עצמאי והמליץ לפצלם לסוג מלאניפרוס, כפי שביצעו גופים אחדים, בהם IUCN, ו-IOC. לעומתם, ITIS עדיין מציג את מיני הסוג מלאניפרוס בסוג ירגזי.

העץ הפילוגנטי של הסוג מלאניפרוס על פי יוהנסון ואחרים (2013):

לירגזי הכף 2 תת-מינים, כאשר הטיפוסי, M. a. afer הוא הצפוני מביניהם וחי בנמיביה ובמערב דרום אפריקה. השני, M. a. arens, שתואר בידי פיליפ קלאנסי ב-1963 הוא הדרומי וחי בדרום דרום אפריקה ובלסוטו.

## קישורים חיצוניים

* מפת תחום תפוצה והקלטות של ירגזי הכף באתר Xeno-canto
## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:ירגזיים
קטגוריה:דרום אפריקה: עופות
קטגוריה:עופות הסוואנה האפריקנית
קטגוריה:נמיביה: עופות
קטגוריה:לסוטו: עופות
לוקה וילדוסה

**לוקה וילדוסה** (בספרדית: **Luca Vildoza**; נולד ב-11 באוגוסט 1995) הוא כדורסלן ארגנטינאי ממוצא איטלקי המשחק בעמדות הרכז והקלע באולימפיאקוס מליגת העל היוונית בכדורסל והיורוליג.

## קריירה מקצועית
### קילמס (2012–2017)
וילדוסה נולד בבואנוס איירס וגדל בקילמס, והחל את הקריירה שלו בקבוצת עיר הולדתו בליגת העל הארגנטינאית בעונת 2011/12. הוא שיחק במדי הקבוצה בליגה הראשונה והשנייה עד 2017.

### סאסקי בסקוניה (2016–2021)
ב-2016 חתם וילדוסה לארבע שנים בסאסקי בסקוניה מליגת ה-ACB הספרדית והיורוליג, ובעונתו הראשונה הושאל לקילמס. בעונת  חזר לבסקוניה וקלע בממוצע 5.9 נקודות למשחק תוך שהוא רושם 50% מהשדה ו-40.4% מהשלוש בליגה, בה הגיעה קבוצתו לגמר והפסידה לריאל מדריד, וב-24 משחקי יורוליג העמיד ממוצעים של 4.5 נקודות, 2 אסיסטים ו-1.3 ריבאונדים למשחק.

בעונת  גדל תפקידו של וילדוסה וכך גם הסטטיסטיקה שלו, שכן הוא העמיד ממוצעים של 9.1 נקודות ו-3.8 אסיסטים ב-34 משחקי יורוליג ו-9.3 נקודות למשחק בליגה. במרץ 2019 האריך את חוזהו בבסקוניה עד סיום עונת 2023/24.

בעונת 2019/20 זכה וילדוסה עם בסקוניה באליפות הליגה הספרדית ואף זכה בתואר ה-MVP של הגמר, כשהוביל את קבוצתו לניצחון 69–67 על ברצלונה עם 17 נקודות, כולל סל ניצחון, ו-20 נקודות מדד.

### מילווקי באקס (2022)
ב-6 במאי 2021 חתם וילדוסה בניו יורק ניקס מה-NBA, אך נחתך מסגלה ב-3 באוקטובר לאחר ששיחק שני משחקים בליגת הקיץ של ה-NBA.

ב-6 באפריל 2022 חתם לשנתיים במילווקי באקס, וב-22 באפריל רשם את הופעת הבכורה שלו בליגה כשקלע 3 נקודות בניצחון 111–81 על שיקגו בולס במשחק 3 של הסיבוב הראשון בפלייאוף ה-NBA. ב-5 ביולי 2022 הוא שוחרר מהקבוצה, וב-9 ביולי הוחתם שוב על חוזה לעשרה ימים.

### הכוכב האדום בלגרד (2022–2023)
ב-13 באוקטובר 2022 חתם וילדוסה בכוכב האדום בלגרד מליגת העל הסרבית בכדורסל, הליגה האדריאטית והיורוליג. הוא זכה עם הקבוצה באליפות סרביה ובגביע הסרבי בכדורסל וב-29 משחקים בעונת 2022/2023 ביורוליג רשם ממוצעים של 12.6 נקודות, 2.5 ריבאונדים, 3.9 אסיסטים ו-1.4 חטיפות.

### פנאתינאיקוס (2023–2024)
ב-22 ביוני 2023 חתם וילדוסה בפנאתינאיקוס מליגת העל היוונית בכדורסל והיורוליג. ב-26 במאי  זכה עם הקבוצה באליפות היורוליג לאחר ניצחון בגמר 95–80 על ריאל מדריד.

### אולימפיאקוס (2024–הווה)
ב-2 ביולי 2024 חתם וילדוסה ביריבתה העירונית של פנאתינאיקוס, אולימפיאקוס.

## בנבחרת הלאומית
וילדוסה ייצג את ארגנטינה בגביע העולם בכדורסל עד גיל 17 2012, ושיחק במדי הנבחרת הבוגרת במשחקים הדרום-אמריקאיים 2014, ב 2015, באליפות אמריקה הדרומית 2016 ובאליפות האמריקות בכדורסל 2017. בשנת 2019 זכה עם ארגנטינה במדליית הזהב הפאן-אמריקאית בלימה ובמדליית הכסף בגביע העולם בכדורסל 2019, והשתתף עימה גם בטורניר הכדורסל באולימפיאדת טוקיו (2020).

## קישורים חיצוניים

*פרופיל, באתר פיב"א החדש

## הערות שוליים

קטגוריה:כדורסלני הכוכב האדום בלגרד
קטגוריה:שחקני NBA שלא נבחרו בדראפט
קטגוריה:כדורסלני סאסקי בסקוניה
קטגוריה:כדורסלני נבחרת ארגנטינה
קטגוריה:ארגנטינאים ממוצא איטלקי
קטגוריה:כדורסלני מילווקי באקס
קטגוריה:כדורסלנים ארגנטינאים
קטגוריה:כדורסלנים ארגנטינאים באולימפיאדת טוקיו (2020)
קטגוריה:כדורסלני פנאתינאיקוס
קטגוריה:כדורסלני אולימפיאקוס
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1995
הורסט נימאק

**הורסט נימאק** (בגרמנית: **Horst Niemack**; 10 במרץ 1909 – 7 באפריל 1992) היה מפקד בוורמאכט שפיקד על כוחות במלחמת העולם השנייה וקיבל את עיטור צלב האבירים של צלב הברזל עם עלי אלון וחרבות.

## ביוגרפיה
### קריירה מוקדמת
נימאק נולד ב-10 במרץ 1909 בהנובר, שהשתייכה לקיסרות הגרמנית, לאיש עסקים. הוא למד בבתי ספר תיכון בהנובר ובהילדסהיים וסיים את בית הספר התיכון. נימאק הצטרף לרייכסווהר ב-7 ביוני 1927, והצטרף לרגימנט הפרשים ה-18 בשטוטגרט – באד קנשטאט, שם שהה עד סוף ספטמבר 1933. לאחר מכן למד נימאק בבית הספר לפרשים בהנובר עד 30 בספטמבר 1936. במהלך תקופה זו פעל גם כחבר בנבחרת טורניר סוסים מקומית וזכה במספר רב של ניצחונות בטורנירי סוסים שונים. ב-1 באוקטובר 1936 הוצב נימאק ללמד בבית הספר לרכיבה ולנהיגה של הצבא בהנובר, שם הדריך עד לאחר תחילת מלחמת העולם השנייה עד סוף ספטמבר 1939.

### מלחמת העולם השנייה
ב-1 באוקטובר 1939 מונה נימאק למפקד הפלוגה ה-3 של גדוד הסיור של הדיוויזיה ה-5, וב-1 באפריל 1940 מונה למפקד גדוד הסיור, עליו פיקד במערכה המערבית. על פעולותיו במערכה קיבל נימאק את עיטור צלב האבירים של צלב הברזל ב-13 ביולי 1940. לאחר מכן השתתף במערכה המזרחית עם גדודו, במהלכה התקדם נימאק על פני הניימן לאורלה באזור קבוצת ארמיות צפון. שם הצליח גדודו לעכב את היחידות הרוסיות לחמישה ימים ובכך למנוע פריצת דרך של האויב. במהלך פעולות הלחימה הללו נפצע נימאק קשה, וב-10 באוגוסט 1941 הוא קיבל את תוספת עלי האלון לעיטור צלב האבירים של צלב הברזל.

ב-1 באוקטובר 1941, הועלה לדרגת מיור ומונה למפקד קבוצת ההוראה ב-Panzertruppenschule II בפוטסדאם – קרמפניץ. הוא החזיק בתפקיד זה עד סוף ינואר 1943. ב-1 במרץ 1943 הועלה נימאק לדרגת אוברסט-לויטננט, ומונה למפקד רגימנט הפאנצרגרנדירים ה-26 החדש שהוקם בצרפת, אשר הושמד בעבר בקרב סטלינגרד. ב-1 באוקטובר 1943, נימאק מונה למפקד רגימנט הפאנצרפוזילירים גרוסדויטשלנד, איתו שירת בחזית המזרחית, וב-1 בינואר 1944 הוא הועלה לדרגת אוברסט.

הרגימנט לחם באזור קבוצת ארמיות דרום, שם קיבל נימאק את תוספת החרבות לעיטור צלב האבירים של צלב הברזל ב-4 ביוני 1944. ב-24 באוגוסט 1944 נפצע שוב נימאק קשה מירי טנק או תותח נ"ט במשוריין שלו. ב-15 בינואר 1945, מונה נימאק למפקד דיוויזיית הפאנצר להר, איתה השתתף במתקפת הכושלת לשחרור כיס הרוהר. נימאק נפצע שוב קשה במרץ 1945, וב-1 באפריל 1945 הועלה לדרגת גנרל-מיור. הוא חווה את סוף המלחמה בבית חולים צבאי ביוטין ונלקח בשבי מלחמה על ידי הבריטים, ממנו שוחרר ב-24 ביוני 1947.

### לאחר המלחמה
לאחר המלחמה חזר לתשוקתו, לסוסים, ומשנת 1952 היה יושב ראש הוועד האולימפי הגרמני לרכיבה על סוסים. בשנת 1953 הוא קיבל את הצלב הגדול של מסדר ההצטיינות הצבאי הספרדי מגנרליסימו פרנקו על שירותיו לידידות הרכיבה הגרמנית-ספרדית. משנת 1954 היה נשיא מסדר מקבלי צלב האבירים. במהלך חימושה מחדש של הרפובליקה הפדרלית, נימאק הצטרף לבונדסוור כבריגדה-גנרל בכוחות השריון. ב-12 ביוני 1969 קיבל נימאק את צלב ההצטיינות הגדול של עיטור הכבוד של הרפובליקה הפדרלית הגרמנית מהנשיא הפדרלי היינריך ליבקה. הוא מת בצלה ב-7 באפריל 1992.

## קישורים חיצוניים

* הורסט נימאק באתר lexikon-der-wehrmacht 
* 

קטגוריה:גנרלים בוורמאכט
קטגוריה:גנרלים בבונדסוור
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון וחרבות
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:שריונאים גרמנים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמנים שנולדו ב-1909
קטגוריה:גרמנים שנפטרו ב-1992
באירקטאר TB2

**באירקטאר TB2** הוא כלי טיס בלתי מאויש ארוך-טווח המסוגל לבצע פעולות טיסה בשליטה מרחוק או אוטונומית. הוא מיוצר על ידי החברה הטורקית בייקר, בעיקר עבור חיל האוויר הטורקי. המל"ט נשלט על ידי צוות בתחנת בקרה קרקעית. בעוד הכוחות המזוינים הטורקיים מתארים את באירקטאר TB2 כ"מל"ט טקטי" כדי למנוע ממנו להיות מתחרה למל"ט באירקטאר אקינג'י, תקנים בינלאומיים יסווגו אותו כמל"ט MALE.

## פיתוח
פיתוחו של ה-TB2 קיבל רוח גבית עקב האיסור האמריקאי על ייצוא של כלי טיס בלתי מאוישים חמושים לטורקיה, בשל החשש שהם ישמשו נגד קבוצות PKK בתוך טורקיה ומחוצה לה.

בייקר החלה לפתח מערכת כלי טיס טקטי קרבי חדש לבקשת נשיאות התעשיות הביטחוניות, לאחר הניסיון של המל"ט הטקטי הראשון שלה, באירקטאר TB1, שנמסר לצבא הטורקי בשנת 2011. באירקטאר TB2 ביצע את טיסת הבכורה שלו באוגוסט 2014. ב-18 בדצמבר 2015 פורסם סרטון של ירי טיל ניסוי מהבאירקטאר, תוצאה של שיתוף פעולה עם רוקסטן. הפצצות מונחות הלייזר של רוקסטן נבדקו לראשונה.

בינואר 2019 חתמה בייקר על הסכם עם הכוחות המזוינים האוקראיניים על רכישת 12 יחידות TB2 ו-3 תחנות בקרה קרקעיות בשווי 69 מיליון דולר עבור הצבא האוקראיני. אוקראינה קיבלה את המל"טים הראשונים במרץ 2019, בעלות של מיליון עד שני מיליון דולר. מאז, בעקבות הפלישה הרוסית, הזמינה אוקראינה עוד 48 מל"טים, מה שהביא לפתיחת מפעל לייצור ותחזוקה של מל"טי באירקטאר TB2 על אדמת אוקראינה.

באוקטובר 2020 נחשף השימוש במערכת האלקטרואופטית של ווסקאם MX-15D הקנדית במל"ט לאחר שגורמים ארמניים טענו ששרידי מערכת MX-15D שוחזרו ממל"ט TB2 שהופל במהלך הסכסוך עם אזרבייג'ן. הדבר גרר את הפסקת הייצוא של MX-15D לטורקיה, בעוד חקירה של מחלקת הייצוא הביטחוני הקנדית מתנהלת בעניין השימוש בטכנולוגיה קנדית בסכסוך נגורנו-קרבאך.

עד שנת 2021 השלים ה-TB2 כ-400,000 שעות טיסה מבצעיות.

## שירות מבצעי
### מלחמת נגורנו קרבאך 2

ממוזער|באירקטאר של אזרבייג'ן במצעד
ביוני 2020 אזרבייג'ן החליטה לרכוש מל"טים מטורקיה. במהלך מלחמת גורנו-קרבאך 2020, נעשה שימוש רב במל"טי באירקטאר TB2 נגד הכוחות של ארמניה. אזרבייג'ן השתמשה במל"טים ביניהם בהארופ וב-TB2 כדי להשמיד תותחים ארמניים, עמדות חי"ר, כלי רכב צבאיים ומערכות הגנה אוויריות הושמדו על ידי אזרבייג'נים. ב-19 באוקטובר 2020 הופל באירקטאר TB2 על ידי ההגנה האווירית של הצבא הארמני מעל נגורנו קרבאך. ב-8 בנובמבר 2020 הופל ביירקטאר TB2 אזרביג'אני נוסף על ידי ההגנה האווירית, בדרום מזרח נגורנו קרבאך.

### הפלישה הרוסית לאוקראינה

ממוזער|באירקטאר אוקראיני
בשנת 2019 אוקראינה רכשה מל"טי באירקטאר כחלק מהפקת לקחים מכיבוש חצי האי קרים.

ב-2022, עם התחלת הלחימה בין רוסיה לאוקראינה, מומחים רבים העריכו שמעט המל"טים שישנם בצבא האוקראיני יופלו על ידי צבאו של פוטין בתוך שעות ספורות. למרבה ההפתעה, עד כה במהלך המלחמה, הכטב"מים האוקראיניים (בייראקטאר TB2) לא רק שעדיין טסים, אלא גם מיירטים טילים מונחים רוסיים, טנקים ורכבות ציוד, לפי בכירים בפנטגון. המל"טים האלו הפכו לקורות התמך של המלחמה, וכן לסמלה של הטקטיקה של הצבא האוקראיני.

## מפעילים
ממוזער|בכחול מפעילים ובתכלת מדינות שהזמינו
*  - חיל האוויר, המשמר הלאומי והצי
*  - חיל האוויר וצי
* 
* 
* 
* 
* 

## קישורים חיצוניים

* 

## הערות שוליים

קטגוריה:כלי טיס בלתי מאוישים טורקים
קטגוריה:כלי טיס בלתי מאוישים
קטגוריה:אוקראינה: צבא וביטחון
ברייס גייזר

**ברייס גייזר** (באנגלית: **Bryce Gheisar**; נולד ב-22 בדצמבר 2004) הוא שחקן אמריקאי.

## ביוגרפיה
גייזר נולד ב-22 בדצמבר 2004 בפלאנו, טקסס, בנם של טוד וניקול גייזר; יש לו אח גדול, בלייק גייזר. הוא התאמן בהתעמלות תחרותית לפני שגילה לראשונה את אהבתו למשחק.

## קריירה
גייזר החל את קריירת המשחק שלו בגיל שמונה. תפקידו הראשון היה בשנת 2015, בסרט הקצר "תחנת האוטובוס" בתפקיד אליהו גוטניק. מיד לאחר שנרשם לבית הספר למשחק של קתרין סאליבן.

הוא הופיע לראשונה בקולנוע כשגילם את התפקיד הראשי של איתן הצעיר, בסרט עטור השבחים משנת 2017, "נשמה של כלב". באותה שנה, גילם את אחד התפקידים הראשיים, ג'וליאן, בסרט המועמד לאוסקר, "פלא".

משנת 2016 עד 2018 שיחק בתפקיד ראשי בסדרת הטלוויזיה "מותחים בהליכה". בשנת 2018 שיחק בסרט הקולנוע של קלינט איסטווד, "רכבת 15:17 לפריז".

מ-2020 עד 2021, ברייס גילם את אליוט קומבס בסדרת הטלוויזיה של ניקלודיאון, "האסטרונאוטים".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-2004
פידר

**פידר** (בצרפתית: **Feder**; ) הוא תקליטן ומפיק מוזיקלי צרפתי.

## ביוגרפיה
הדריאן פדרקוני (Hadrien Federiconi) נולד בניצה. הוא למד מסחר ובהמשך סיים לימודי סאונד בפריז.

ההצלחה הראשונה שלו היה רמיקס של השיר "Can not Get Away: של סיקסטו רודריגז. בהמשך חתם על חוזה עם "אטלנטיק רקורדס".

בשנת 2015 הוציא את השיר Goodbye בביצועה של ליז. השיר הגיע למקום הראשון במצעד הפזמונים של בלגיה ולמקום השני בהונגריה וזכה התקליט פלטינה באיטליה, בלגיה, גרמניה ושווייץ. בשנת 2015 פדר זכה בפרס NRJ DJ בקטגוריה "תקליטן-תגלית השנה בצרפת".

בהמשך אותה השנה פידר הוציא שיר Blind עם הזמרת האוסטרלית אמי. השיר הגיע למקום החמישי במצעד הפזמונים הצרפתי.

בשנת 2016 יצאה השיר "Lordly" שקיבל הסמכה של "תקליט יהלום" בצרפת.

בשנת 2018 הוא כתב את השיר "Breathe" שהגיע למקום ה-10 בצרפת. בשנת 2018 הוא הפיק את האלבום "Désobéissance" של מילן פארמר, והיה שותף לכתיבת מוזיקה למספר שירים של האלבום.

פידר ממשיך להפיק שירים, אך הם לא מצליחים לשחזר את ההצלחה של השירים הוא הוציא במהלך העשור השני של המאה ה-21.

## קישורים חיצוניים

קטגוריה:מוזיקאים צרפתים
קטגוריה:מפיקים מוזיקליים צרפתים
קטגוריה:תקליטנים צרפתים
קטגוריה:צרפתים שנולדו ב-1987
סידור בית אהרן וישראל

**סידור בית אהרן וישראל** הוא סידור תפילה בנוסח ספרד שהוציאה לאור חסידות קרלין סטולין. הוא סידור ייחודי לחסידות קרלין, ומכיל את מנהגי החסידות. בסוף הסידור הודפסו הוראות אדמו"רי החסידות למנהגי התפילה, כשההוראות משולבות גם בתוך הסידור עצמו.

## הוצאה לאור
סידור בית אהרן יצא לאור בפיוטרקוב ה'תרפ"ד.

סידור בית אהרן וישראל הודפס לראשונה בניו יורק ה'תשי"ב (1952). הוא הודפס מאז שנת ה'תשמ"ד פעמים נוספות בהוצאת מוסדות סטולין-קרלין.

## קישורים חיצוניים
* סידור בית אהרן וישראל להורדה
* 

## הערות שוליים

קטגוריה:סידורים ומחזורי תפילה
קטגוריה:חסידות קרלין
קאסי תומסון

**קאסי ניקול תומסון** (באנגלית: **Cassi Nicole Thomson**; נולדה ב-14 באוגוסט 1993) היא שחקנית קולנוע וטלוויזיה אמריקאית, ילידת אוסטרליה.

## ביוגרפיה
תומסון נולדה בקווינסלנד, אוסטרליה. עד לגיל 5 היא התגוררה עם משפחתה בואנואטו ואז עברה לניו הייוון שבמיזורי. כיום היא מתגוררת בלוס אנג'לס.

בגיל 11 תומסון החלה להצטלם בפרסומות והשתתפה במספר תוכניות טלוויזיה. תומסון לראשונה שיחקה בקולנוע בשנת 2006 כאשר הייתה בת 12. בשנים 2009–2011 היא שיחקה בסדרה "אהבה גדולה". בשנים 2012–2014 היא שיחקה בסדרת טלוויזיה "הוחלפו בלידתן".

בשנת 2013 תומסון שיחקה תפקיד ראשי בסרט "Grave Halloween". בשנת 2014 היא שחקה בסרט "Left Behind" לצד ניקולס קייג'. בשנת 2018 היא שחקה בסרט "גלוריה בל" ובסרט ההרפתקאות לכל המשפחה "נועדה לרכוב".

בנוסף לקריירה במשחק תומסון כותבת שירים. בשנת 2008 היא הוציאה סינגל בו שרה לצד טיילור לאוטנר.

## קישורים חיצוניים
* 

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:זמרות-יוצרות אמריקאיות
קטגוריה:מהגרות מאוסטרליה לארצות הברית
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
השפעה (סרט)

**השפעה** (באנגלית: **Persuasion**) הוא סרט דרמה אמריקאי בבימויה של קארי קראנקל מתסריט מאת רון באס ואליס ויקטוריה ווינסלו, המבוסס על ספרה של ג'יין אוסטן "הטיית לב". בסרט מככבים דקוטה ג'ונסון, הנרי גולדינג וקוסמו ג'רוויס.

## עלילה
שמונה שנים לאחר שאן אליוט שוכנעה לא להתחתן עם גבר שמוצא משפחתו מרקע פשוט הם נפגשים שוב.

## שחקנים ודמויות
* דקוטה ג'ונסון בתור אן אליוט
* ריצ'רד אי. גרנט - וולטר אליוט
* הנרי גולדינג בתור מר אליוט
* קוסמו ג'רוויס בתור קפטן פרדריק וונטוורת'
* ניקי אמוקה-בירד - ליידי ראסל
* בן ביילי סמית' - צ'ארלס מוסגרוב
* איזוקה הויל - הנרייטה מוסגרוב
* מיה מקנה-ברוס - מארי מוסגרוב
* ניה טאול - לואיזה מוסגרוב
* אדוארד בלומל - קפטן הארוויל
* לידיה רוז בוולי - פנלופי קליי
* יולנדה קטל - אליזבת אליוט

## הפקה
באפריל 2021, פורסם שדקוטה ג'ונסון הצטרפה לצוות השחקנים של הסרט, כאשר קארי קראנקל תביים. את התסריט כתבו רון באס ואליס ויקטוריה ווינסלו, המבוסס על הרומן באותו שם מאת ג'יין אוסטן, שיופץ על ידי שירות ההזרמה נטפליקס. במאי 2021, הנרי גולדינג, קוסמו ג'רוויס, סוקי ווטרהאוס, ריצ'רד אי. גרנט, ניקי אמוקה-בירד, בן ביילי סמית', איזוקה הויל, מיה מקנה-ברוס וניה טאול לוהקו לתפקידים בסרט. ביוני 2021, אדוארד בלומל, לידיה רוז בוולי ויולנדה קטל הצטרפו לצוות השחקנים של הסרט.

### צילומים
הצילום העיקרי החל במאי 2021.

## קישורים חיצוניים

#### ביקורות
* 
* 
* 
* 

## הערות שוליים

קטגוריה:סרטי דרמה אמריקאיים
קטגוריה:סרטים אמריקאיים משנת 2022
קטגוריה:סרטים באנגלית
קטגוריה:נטפליקס: סרטים
קטגוריה:סרטים לפי ספרי ג'יין אוסטן
קטגוריה:סרטי דרמה רומנטית אמריקאיים
יחס גובה-רוחב (גאומטריה)

בגאומטריה, **יחס גובה-רוחב** היחס בין ממדיה של צורה גאומטרית. דוגמה: במלבן יחס גובה-רוחב הוא היחס בין צלעו הארוכה של המלבן לצלעו הקצרה. 

יחס גובה-רוחב מוצג בדרך כלל כשני מספרים מופרדים זה מזה בנקודתיים. נפוצה פחות ההצגה כשבר עשרוני או כשבר פשוט. המספרים אינם מייצגים את הגודל הממשי של העצם המתואר, אלא רק את היחס שבין ממדיו. לפיכך כל הערכים 8:5, 16:10, 1.6:1, 8⁄5 ו-1.6 מייצגים את אותו יחס גובה-רוחב.

לעצמים תלת-ממדיים או ממד גבוה יותר, יחס גובה-רוחב יהיה היחס בין הצד הארוך ביותר לצד הקצר ביותר.

## שימושים

התייחסות ליחס גובה-רוחב מופיעה בהקשרים שונים:
* יחס גובה-רוחב הוא מאפיין של סרטי צילום ושל תצלומים מודפסים. בפילם 35 מ"מ היחס הוא ***'.
* [[צג]]ים מאופיינים באורך ה[[אלכסון]] שלהם. צג "15, למשל, הוא צג שאורך האלכסון שלו הוא 15 [[אינץ']]. מאפיין נוסף הוא יחס גובה-רוחב של הצג. ב[[המאה העשרים|מאה העשרים]] היה נפוץ היחס ***', ובמאה ה-21 נפוץ היחס ***' במסכי [[טלוויזיה]] ובצגים של מרבית ה[[מחשב נייד|מחשבים הניידים]]. ב[[צג]]ים רחבים היחס הנפוץ הוא ***'.
* היחס בין האורך לרוחב בדף נייר סטנדרטי (ISO 216), כגון דף A4, הוא \sqrt{2}:1 = 1.414....
* בקוד המזהה של צמיג, למשל 225/45, המספר השמאלי הוא רוחב הצמיג במילימטרים, והמספר הימני הוא היחס (באחוזים) בין גובה דופן הצמיג לרוחבו.בדוגמה שלפנינו גובה דופן הצמיג הוא  מילימטר.
* יחס גובה-רוחב של גורד שחקים, שהוא היחס בין גובהו לבין אורך הצלע הקצרה של בסיסו, קרוי יחס דקיקות.

## בגאומטריה
150px|ממוזער|שמאל|אליפסה
* ב**[[מלבן]]** יחס גובה-רוחב הוא היחס בין צלעו הארוכה של המלבן לצלעו הקצרה.
* **1:1** – היחס בין צלעותיו של ריבוע
* **** – יחס הזהב, בקירוב 16:10
ב**[[אליפסה]]** יחס גובה-רוחב הוא היחס בין הציר הראשי לציר המשני.

## הגדרה כללית
ישנן דרכים אחדות להגדרה כללית של יחס גובה-רוחב בקבוצה קומפקטית במרחב אוקלידי d-ממדי:
* **יחס קוטר-רוחב** של קבוצה קומפקטית הוא היחס בין הקוטר של הקבוצה (המרחק הגדול ביותר בין שתי נקודות בקבוצה) לבין רוחבה (המרחק הקטן ביותר בין שני על-מישורים מקבילים שהקבוצה נמצאת ביניהם). בעיגול יחס זה מקבל את הערך המזערי - 1. בריבוע ליחס זה הערך \sqrt{2} (קוטר הריבוע הוא אלכסונו ורוחב הריבוע הוא אורך הצלע של הריבוע). 
* **יחס קובייה-נפח** של קבוצה קומפקטית הוא השורש ה-d של היחס בין נפח הקובייה ה-d-ממדית המינימלית שחוסמת את הקבוצה הקומפקטית לבין נפח הקבוצה עצמה. בריבוע יחס זה מקבל את הערך המזערי - 1. בעיגול ליחס זה הערך \sqrt{2}. במלבן עם רוחב W וגובה H, כאשר W>H, יחס זה הוא \sqrt{W^2/WH} = \sqrt{W/H}.
להגדרות אלה יש גרסאות התלויות במיקום הקבוצה ביחס למערכת הצירים: אפשר לדבר על רוחב ביחס לעל-מישורים המאונכים לאחד הצירים; או על קובייה חוסמת ישרה, דווקא.

## ראו גם
* יחס גובה-רוחב (תמונה)
קטגוריה:יחסים
טונג'לי

**טונג'לי** (בטורקית: **Tunceli**; בכורדית: **Mamekî**/**مامەکی** - **מאמכי**) היא עיר בכורדיסטן הטורקית ובירת הנפה הקרויה על שמה במחוז מזרח אנטוליה. העיר מרוחקת 581 ק"מ דרום-מזרחית לאנקרה בירת טורקיה ולפי אומדן רשמי משנת 2023 אוכלוסייתה מנתה 41,389 בני אדם, רובם כורדים. העיר הייתה אתר טבח דרסים.

## היסטוריה
בתקופת האימפריה העות'מאנית, טונג'לי (שנודעה אז כקלאן) הייתה חלק מהאזור שנקרא דרסים. בשנת 1847 הוכרזה דרסים כסנג'ק. בירת הסנג'ק הייתה הוזאט. במהלך התקופה הרפובליקנית, מחוז טונג'לי הוקם בשנת 1935. בשנת 1946 שונה שמה של העיר לטונג'לי והיא הוכרזה כעיר הבירה של המחוז.

טונג'לי נעשתה למטרה העיקרית של פקידים טורקים לאחר הקמת הרפובליקה הטורקית ב-1923. העיר מילאה תפקיד מרכזי בטבח דרסים.

הפעילות הכלכלית העיקרית בעיר היא גידול בעלי חיים. חיטה היא המוצר החקלאי הבולט היחיד.

## קישורים חיצוניים

* 

## הערות שוליים

קטגוריה:טורקיה: ערים
קטגוריה:כורדיסטן הטורקית
קטגוריה:יישובים שהוקמו ב-1935
סשה קיליה-ג'ונס

**סשה ליאם קיליה-ג'ונס** (באנגלית: **Sacha Liam Killeya-Jones**; נולד ב-10 באוגוסט 1998) הוא כדורסלן אמריקאי-בריטי המשחק בעמדת הפאוור פורוורד בבילבאו באסקט מליגת העל הספרדית.

## קריירת מכללות
בתור פרשמן (סטודנט בשנתו הראשונה) באוניברסיטת קנטקי שיחק קיליה-ג'ונס שיחק 14 משחקים, עם ממוצעים של 2.9 נקודות ו-2.2 ריבאונדים ב-6.9 דקות למשחק. הוא לא שיחק במשך רוב המחצית השנייה של העונה. בעונתו השנייה הוא הפך לתורם תכוף יותר מהספסל, עם ממוצעים של 3.3 נקודות ו-2.9 ריבאונדים ב-13.7 דקות למשחק עם 34 הופעות. לאחר העונה הודיע קיליה-ג'ונס שיעזוב את קנטקי, וב-15 במאי 2018 התחייב להמשיך את קריירת כדורסל המכללות שלו באוניברסיטת המדינה של קרוליינה הצפונית ולהפסיד את עונתו הבאה בשל חוקי ההעברה של ה-NCAA. ב-28 בפברואר 2019, לפני שהיה כשיר לשחק, קיליה-ג'ונס עזב את NC סטייט כדי להתחיל בקריירה מקצוענית.

## קריירה מקצועית
באפריל 2019 הצטרף קיליה-ג'ונס ל-Get Better Academy, אקדמיית כדורסל פרטית בפראג. הוא שיחק 12 משחקים בקבוצת האקדמיה של ספרטה פראג מליגת המשנה הצ'כית, שם העמיד ממוצעים של 18.7 נקודות ו-8.3 ריבאונדים למשחק. ב-11 ביולי חתם קיליה-ג'ונס בלובן בראונשווייג מהבונדסליגה בכדורסל, אך מעולם לא שיחק משחק רשמי בקבוצה. בעונת 2019/20 הוא חתם בקאלב/קראמו מאסטוניה המתחרה בליגת הכדורסל הלטבית-אסטונית ובליגת ה-VTB. הוא העמיד ממוצעים של 10.3 נקודות ו-4.0 ריבאונדים למשחק במועדון.

ב-13 ביולי 2020 חתם קיליה-ג'ונס בדומברובה גורניצ'ה מליגת העל הפולנית. הוא העמיד ממוצעים של 19 נקודות, 8.9 ריבאונדים, 2 אסיסטים ו-2 חסימות למשחק, אך עזב את הקבוצה בינואר 2021. ב-23 באוגוסט 2021 חתם קיליה-ג'ונס בהפועל גלבוע גליל מליגת העל בכדורסל. את עונת  סיים קיליה-ג'ונס עם 18.4 נקודות ו-7.6 ריבאונדים למשחק, וזכה בתואר מלך הסלים של ליגת העל בכדורסל.

ב-2 באוקטובר 2022 חתם קיליה-ג'ונס באוקלהומה סיטי ת'אנדר מה-NBA במקום סטרלינג בראון שנופה. ב-4 באוקטובר, לאחר משחק קדם עונה אחד בלבד במדי הת'אנדר, הוא נחתך מסגל הקבוצה. ב-3 בנובמבר 2022 הוא חתם בקבוצת ליגת הפיתוח של הת'אנדר, אוקלהומה סיטי בלו. ב-30 ביוני 2023 חתם קיליה-ג'ונס בבילבאו באסקט מליגת ה-ACB הספרדית.

## בנבחרת הלאומית
קיליה-ג'ונס, שאמו ילידת בריטניה, הוא אזרח כפול של ארצות הברית ובריטניה. הוא משחק בנבחרת בריטניה בכדורסל. קיליה-ג'ונס השתתף במחנה האימונים של הנבחרת לקראת יורובאסקט 2017. הוא זכה בזימון הבינלאומי הראשון שלו מול  בטורניר פטרס ב-7 באוגוסט 2017, בגיל 18 בלבד, אבל לא שיחק. כמה ימים לאחר מכן, קיליה-ג'ונס שיחק בפעם הראשונה וקלע 9 נקודות מול  במשחק ידידות סגור. הוא שיחק עבור בריטניה במוקדמות יורובאסקט 2022.

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:כדורסלני אוניברסיטת קנטקי
קטגוריה:כדורסלני הפועל גלבוע גליל
קטגוריה:ניו ג'רזי: כדורסלנים
קטגוריה:כדורסלנים אמריקאים
קטגוריה:כדורסלנים בריטים
קטגוריה:כדורסלני בילבאו באסקט
קטגוריה:כדורסלני אוקלהומה סיטי בלו
קטגוריה:בריטים שנולדו ב-1998
קטגוריה:אמריקאים שנולדו ב-1998
Lost (שיר של סמרה וטופיק)

"**Lost**" הוא סינגל של הראפר הגרמני, סמרה , והדי ג'יי הגרמני ממוצא קרואטי, טופיק. השיר יצא, על ידי חברת התקליטים אורבן רקורדס, ב-10 בדצמבר 2020. השיר נכתב על ידי סמרה, גרקו, מרקו מינלה, כריסטוף תשן וטופיק, והופק על ידי טופיק.

נכון לאפריל 2022, השיר הושמע למעלה מ-58 מיליון פעמים בספוטיפיי, ו-19 מיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי טופיק
קטגוריה:שירים באנגלית
קטגוריה:שירים בגרמנית
קטגוריה:שירים מרובי שפות
קטגוריה:שירי היפ הופ
Home (שיר של טופיק)

"**Home**" (בעברית: **בית**) הוא סינגל של הדי ג'יי הגרמני ממוצא קרואטי, טופיק, בשיתוף פעולה עם הזמר הגרמני, ניקו סנטוס. השיר יצא, על ידי חברת התקליטים וורנר מיוזיק גרמניה, ב-18 בדצמבר 2015. השיר נכתב על ידי דניאל סלע, טופיק, ניקו סנטוס ומתיאס זוקר, והופק על ידי טופיק וניקו סנטוס.

נכון לאפריל 2022, השיר הושמע למעלה מ-67 מיליון פעמים בספוטיפיי, ו-22 מיליון פעמים ביוטיוב.

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי טופיק
קטגוריה:שירים באנגלית
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
First Time (שיר של M-22)

"**First Time**" (בעברית: "**פעם ראשונה**") הוא סינגל של הצמד המוזיקלי M-22 , בשיתוף פעולה עם הזמרת-יוצרת הדנית, מדינה, שיצא, על ידי חברת התקליטים 3 ביט רקורדס, ב-8 בדצמבר 2017. השיר נכתב על ידי אדריאן נוקאדו, אנדרה נוקאדו, ארליסה, פרנק בולס ומאט ג'יימס, והופק על ידי M-22.

נכון לאפריל 2022, השיר הושמע למעלה מ-81 מיליון פעמים בספוטיפיי, ו-11 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי מוזיקת האוס
קטגוריה:שירי מוזיקה אלקטרונית
קטגוריה:בלדות פופ
Where Did You Go?

"****" (בעברית: "**לאן נעלמת?**") הוא סינגל של המפיק המוזיקלי הבריטי, ג'קס ג'ונס, בשיתוף פעולה עם הזמר-יוצר הבריטי, MNEK. השיר יצא, על ידי חברת התקליטים פולידור רקורדס, ב-4 בפברואר 2022. השיר נכתב על ידי מארק ראלף, SIBA, ג'קס ג'ונס, MNEK וויין הקטור, והופק על ידי ג'קס ג'ונס, מארק ראלף, ניב אפלבאום, טום דמאק ו-SIBA.

נכון לאפריל 2022, השיר הושמע למעלה מ-37 מיליון פעמים בספוטיפיי, ו-3 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'קס ג'ונס
קטגוריה:שירי MNEK
קטגוריה:שירים באנגלית
קטגוריה:שירים שנכתבו על ידי מארק ראלף
קטגוריה:שירים שנכתבו על ידי MNEK
קטגוריה:שירים שהופקו על ידי מארק ראלף
קטגוריה:שירי יורודאנס
קטגוריה:סינגלים שהגיעו למקום הראשון בפולין
קטגוריה:סינגלים בהוצאת פולידור רקורדס
פיטורים שלא כדין

**פיטורים (או פיטורין) שלא כדין** הם הפסקת עבודה של עובד על ידי מעסיקו בניגוד לחוק, להסכם או להלכה משפטית.

לפיטורים אלו סיבות רבות ומגוונות, בהן:
* תקופה אסורה לפיטורים - חוק עבודת נשים אוסר, בתנאים מסוימים, על פיטורי עובדת בהיריון בחופשה לידה וחודשיים לאחר תום חופשת הלידה, וכן חוק דמי מחלה אוסר על פיטורי עובד שנעדר מעבודתו עקב מחלתו, במהלך תקופת הזכאות לדמי מחלה
* פיטורים בהליך לא תקין - פיטורים ללא הליך שימוע.
* פיטורים עקב שיקולים מפלים - חוק שוויון ההזדמנויות בעבודה אוסר על פיטורים מפלים מחמת מין, גזע ודת.
* פיטורים על רקע הטרדה מינית.
* פיטורים בחוסר תום לב.

פיטורים שלא כדין אסורים במדינות רבות באנגליה בה על המעביד מוטל הנטל להוכיח שהנימוקים לפיטורין היו הוגנים, ואם לא יעשה זאת רשאי העובד לתבוע את המעסיק לצורך קבלת פיצוי נוסף מלבד פיצויי פיטורים.

## בישראל
על פי החוק בישראל עובד שנפגע רשאי לתבוע פיצויים בבית הדין לעבודה בגין הנזק שנגרם לו. אחד מהסעדים שבית הדין לעבודה יכול להעניק לעובד הוא אכיפת יחסי העבודה - ביטול הפיטורים וחובת המעסיק להמשיך להעסיקו, סעד זה נדיר ונמצא בשימוש במקרים של הפרה זכויות בגין הסכם קיבוצי.

## ראו גם
* התפטרות
* יחסי עובד-מעביד
* שימוע
* פיצויי פיטורים

## לקריאה נוספת
* גיא מונדלק ונטע לי בן יהודה, על חובת השימוע: הגישה ההליכית להגנה מפני פיטורים לא צודקים

## הערות שוליים

קטגוריה:דיני עבודה
אולגה שיק

**אולגה שיק** (במקור **אולגה ז'ופיה שיין** - **Schőn Olga Zsófia,** בהונגרית: **Sík Olga**; סיגט, 11 באוגוסט 1911 – בודפשט, 30 בדצמבר 2007) הייתה זמרת אופרה יהודייה-הונגרייה, מורה לפיתוח קול של מאות אמנים. היא נחשבה למורה המשמעותית ביותר לשירה בהונגריה במחצית השנייה של המאה ה-20, שיישמה את שיטתו של לאיוש סמושי.

## ביוגרפיה
אולגה שיין נולדה במשפחה יהודית כבתם של פרקש מור שיין ושל בלנקה ולרשטיין. היא הייתה הצעירה מבין אחיה/אחיותיה. את תפיסתה והבנתה במוזיקה ואת המוזיקליות שלה היא חייבת להוריה. אביה ניגן בכינור, אמה ליוותה אותו בשירה בקול אלט עמוק. מאוחר יותר עברה המשפחה לנאג'ווארד ולאחר מכן לדברצן.

במהלך שנותיה בדברצן נרשמה אולגה למחלקת האופרה של האקדמיה למוזיקה ע"ש פרנץ ליסט. לדבריה, היא כל כך התרגשה שאחזה בווילון הקטיפה בכל זמן השמעת הרפרטואר שלה בפני הבוחנים, אולם מבחן הקבלה היה כל כך מוצלח עד שהיא התקבלה מיד לשנה השנייה.

בסיום האקדמיה למוזיקה הפכה לזמרת בבית האופרה של בודפשט. ההופעה המפורסמת ביותר שלה הייתה עיצוב תפקידה של אזוצ'נה בטרובדור של ורדי, שעליו דיווחו המבקרים בני זמנה כביצוע הגדול ביותר של אולגה שיק. שם פגשה את המאסטר שלה מאוחר יותר, את לאיוש סמושי שבמהלך כמעט 20 שנות עבודתם המשותפת, גם הפקיד אותה על הוראת שיטתו: ה"שירה חופשית". בתקופת השואה לא יכלה אולגה להופיע על במות האופרה בשל החוקים היהודיים (במיוחד החוק היהודי השני והחוק היהודי השלישי), אלא רק בפני קהל יהודי. כך הופיעה בתיאטרון גולמארק במסגרת אומיקה - ההתאחדות הלאומית היהודית-הונגרית לחינוך.

לאחר שנים בבית האופרה, היא הפכה לזמרת בפילהרמוניה והחלה את שליחותה כמורה לשירה. אולגה שיק הייתה "יוצרת עידן" הן בתחום פיתוח הקול המודרני והן בפיתוח הביטוי העצמי האמנותי. היא סברה שפיתוח קול אינו תלוי בסגנונות השירה ולימדה הן זמרי מוזיקה קלאסית והן זמרי מוזיקה פופולרית גם יחד.

אולגה שיק הפכה למורה לשירה ב"קונסרבטוריון בלה ברטוק" (אחד ממוסדות החינוך המוזיקלי הוותיקים בהונגריה) וב"מרכז המוזיקה הלאומי לבידור" (המוסד הראשון בהונגריה שהכשיר זמרים ומוזיקאים במוזיקה קלה ברמה מקצועית) ולתקופה קצרה גם ב"אולפן המוזיקה של קבניה" (Kőbányai Zenei Stúdió).

בשנים האחרונות לחייה קיבלה תלמידים רק בבית. היא נפטרה ב-30 בדצמבר 2007 בבודפשט. לימדה כמעט עד יומה האחרון.

## חייה הפרטיים
בעלה היה הרב טיבור שר, היסטוריון העת העתיקה, איתו התחתנה ב-31 באוקטובר 1940 בבודפשט. הם התגרשו ב-1954.

## פרסים
* מדליית הצטיינות למען התרבות הסוציאליסטית (1970)

## לקריאה נוספת
* אולגה שיק במאגר המידע של בית האופרה של בודפשט
* הודעה על פטירתה באתר origo
## קישורים חיצוניים

* אולגה שיק מסבירה את שיטת השירה ופיתוח קול שלה (בהונגרית) youtube
* אולגה שיק באתר אומיקה - ההתאחדות הלאומית היהודית-הונגרית לחינוך
* אולגה שיק .חייה ומשפחתה באתר parlando
* לזכרה של אולגה שיק באתר MAZSIHISZ - התאחדות הקהילות היהודיות בהונגריה

## הערות שוליים

קטגוריה:יהודיות הונגריות
קטגוריה:זמרות אופרה יהודיות הונגריות
קטגוריה:בוגרות האקדמיה למוזיקה ע"ש פרנץ ליסט
קטגוריה:ניצולות השואה: הונגריה
קטגוריה:מורים למוזיקה בהונגריה
קטגוריה:משתתפי פעילות האומנות אומיקה
קטגוריה:מורות למוזיקה
קטגוריה:הונגריות שנולדו ב-1911
קטגוריה:הונגרים שנולדו ב-1911
קטגוריה:הונגריות שנפטרו ב-2007
קטגוריה:הונגרים שנפטרו ב-2007
ליגת המשנה הטורקית

**ליגת המשנה הטורקית בכדורגל** (**TFF First League**) היא הליגה השנייה בחשיבותה בכדורגל הטורקי.

## היסטוריה
הליגה נוסדה בשנת 2001 כליגה הטורקית השנייה לאחר ארגון מחדש של ליגת הכדורגל השנייה, שהייתה הליגה השנייה בטורקיה בין 1963 ל-2001. הליגה נקראה Türk Telekom Lig A בשנים 2006–2007, ושמה שונה ל- TFF First League לפני עונת 2007/2008. החל מ-16 בינואר 2008 שונה שם הליגה לבנק אסיה 1. Lig. באפריל 2012 בנק אסיה פרש כספונסר של הליגה. בין השנים 2012 ל-2016 הליגה הייתה בתור PTT 1. Lig. כיום הליגה נקראת שוב הליגה הראשונה של TFF.

## מבנה הליגה ושיטה
הליגה כוללת 20 קבוצות. לפני עונת 2005/2006, שלוש הקבוצות המובילות עלו לליגת העל הטורקית, ושלוש הקבוצות שסיימו אחרונות ירדו לליגה הטורקית השנייה בקטגוריה B. מאז עונת 2005/2006 עד 2008/2009, שתי הקבוצות המובילות עולות ישירות לליגה העל, הקבוצות שסיימו במקום השלישי עד ה-6 התמודדו בפלייאוף. הקבוצה במקום השלישי שיחקה משחק עם הקבוצה שבמקום השישי, בעוד שהקבוצה במקום הרביעי שיחקה מול הקבוצה שבמקום החמישי. המנצחות בשני המשחקים שיחקו במשחק אחד מכריע כדי להכריע מי תהיה הקבוצה השלישית שתעלה. בשנים 2009/2010 הקבוצה השלישית נקבעה על ידי משחקי קבוצת בפלייאוף, בהם קבוצות שסיימו במקומות 3, 4, 5 ו-6 של העונה הרגילה שיחקו בשיטת ליגה של משחק אחד במקום נייטרלי. בעונת 2010/2011 שיטת הפלייאוף השתנה שוב ומערכת משחקי ההדחה חזרה אך הפעם על בסיס שני משחקים (בית וחוץ), ומשחק גמר מכריע.

## קבוצות לעונת 2025/2026

## אלופות הליגה

קטגוריה:טורקיה: כדורגל
קטגוריה:תחרויות כדורגל בטורקיה
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ליגות כדורגל משניות באירופה
אבינעם שירן

**אבינעם שירן** (נולד ב־17 במרץ 1958) הוא רופא מומחה בקרדיולוגיה וסופר ישראלי. שירן מנהל את המערך הקרדיולוגי במרכז הרפואי כרמל והוא פרופסור מן המניין קליני מטעם הפקולטה לרפואה של הטכניון.

## ביוגרפיה
נולד בשם "אבינעם שיינר", בכור מבין שני אחים. הוא גדל והתחנך בשכונת רמת אשכול בירושלים להורים יוצאי רומניה. אביו היה מורה לפיזיקה בבית הספר התיכון בית חינוך ואימו אחות טיפת חלב. לאחר סיום שירותו בצה"ל כחייל קרבי בחטיבת הצנחנים ומדריך בבית הספר לקצינים החל בלימודי הרפואה. בשנת 1986 סיים את לימודיו בפקולטה לרפואה בהדסה ירושלים במקביל לתואר מוסמך בביוכימיה.

לאחר סיום לימודי הרפואה בירושלים עבר להתגורר בחיפה והתמחה ברפואה פנימית במרכז רפואי בני ציון ולאחר מכן בקרדיולוגיה במרכז הרפואי כרמל. לאחר סיום ההתמחויות עבר להתגורר עם משפחתו בארצות הברית לשם התמחות על במרכז הרפואי וושינגטון בתחום האקו קרדיוגרפיה ואולטרסאונד של כלי הדם. בשנת 1998 סיים את התמחות העל וחזר לישראל עם משפחתו ולעבודתו במרכז הרפואי כרמל. בכרמל הקים שירן את היחידה לאקוקרדיוגרפיה והיה מנהל היחידה משנת 2006 עד שנת 2020. היחידה מבצעת כ-7,000 בדיקות אקו בשנה ונחשבת לאחת המובילות מסוגה בישראל.

משנת 2005 ועד 2007 היה יושב ראש החוג לאקוקרדיוגרפיה של האיגוד הקרדיולוגי בישראל.

בשנת 2021 החל לנהל את המערך הקרדיולוגי ב.

### קריירה ספרותית
בשנת 2016 ראה אור ספר הבכורה שלו, "**יש רופא במטוס**" בהוצאת עולם חדש. הספר הוא אסופת סיפורים קצרים ששואבים השראה מחייו: השירות הקרבי שלו כחייל בחטיבת הצנחנים, המסעות לעולם השלישי, קריירת הרפואה, וההתמודדות עם האבל לאחר שבנו, סמל ראשון דניאל שירן ששירת כחייל קרבי בגדוד 13 בחטיבת גולני, נהרג בקרב בכפר מרכבה במלחמת לבנון השנייה.

בשנת 2019 ראה אור ספרו השני, "**התערבות פולשנית**" בהוצאת כרמל, רומן מתח פוליטי-רפואי. הספר הוא פרוזה שמעלה דילמות הקשורות ליושרה לאופורטוניזם, אמת ושקר ועוד.

ביום הזיכרון לחללי מערכות ישראל בשנת 2020 פורסם סיפור קצר בידיעות אחרונות וב ynet בשם "היי סירי" לזכר בנו דניאל. סיפור זו עובד והופק לסרט קצר בהפקת ענני תקשורת בכיכובו של אדיר מילר ובתפקיד אורח קטן של שירן עצמו.

שירן נשוי לורדה שירן, אב לשלושה ומתגורר בחיפה. בנו דניאל נפל במלחמת לבנון השנייה.

## קישורים חיצוניים
* 
* 
* 

## הערות שוליים

קטגוריה:בוגרי התיכון ליד האוניברסיטה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:סגל הטכניון: רפואה
קטגוריה:סגל מרכז רפואי כרמל
קטגוריה:קרדיולוגים ישראלים
קטגוריה:קרדיולוגים יהודים
קטגוריה:מנהלים ישראלים
קטגוריה:סופרים ישראלים
קטגוריה:חיפה: אישים
קטגוריה:אחוזת שמואל: אישים
קטגוריה:רמת אשכול: אישים
קטגוריה:אבות שכולים: חללי צה"ל
קטגוריה:אישים ממוצא יהודי-רומני
קטגוריה:ישראלים שנולדו ב-1958